open-index/open-wikipedia-markdown huggingface dataset:
Solumsmoen kapell

**Solumsmoen kapell** er en langkirke som står på Solumsmoen i Sigdal kommune. Bygget ble opprinnelig reist som en lokal landhandel i 1893, med bakerovn i kjelleren. Litt senere ble imidlertid bygget tatt i bruk som bedehus. Tidlig i 1900-årene kom det på bordet planer om å gjøre om daværende **Solumsmoen bedehus** til et kapell for kirkelig bruk. Planene for dette fikk kongelig approbasjon den 10. mars 1906, og etter noe om- og påbygging ble kapellet innviet 3. august samme år.

Adkomst til kapellet går via fylkesvei 287 (Sigdalsveien) og den lokale veistubben Gamlegata. Kirken eies av menigheten og forvaltes i dag av Sigdal kirkelige fellesråd, som er en del av Eiker prosti i Tunsberg bispedømme.

## Kirkebygget
### Eksteriøret
Solumsmoen kapell består av et rektangulært skip oppført av lafteverk i 1893, med et noe bredere tilbygg i bindingsverk inntil østgavlen oppført i 1906. Tilbygget  inneholder et forrom i nord og et kjøkken i sør. Foran vestgavlen ble det i 1906 reist et kor i bindingsverk, i samme bredde og høyde som det opprinnelige tømmerbygde skipet. Skip og kor har saltak og henholdsvis to (skipet)  og ett (koret) vindu på hver av langveggene. Vinduene er avlange og har fire store og åtte små ruter øverst, mot en trekantet topp som har ei avsluttende lita rute i senter av spissen. Koret har dør mot nord. Også det bredere påbygget i øst har saltak og overbygget inngang med saltak og doble fyllingsdører mot nord. Dette har takrytter med klokkestue og steilt saltak. Et sakristi med pulttak ut fra korgavlen ble reist inntil koret vestgavl. Kirken er utvendig kledd med staffpanel.

Klokkastue har lydglugger og er bestyrket med ei enslig klokke, støpt ved Olsen Nauen Klokkestøperi i 1906.

### Interiøret
Kirken er for det meste innvendig kledd med staffpanel, bortsett fra øvre del av korets vegger. Det opprinnelige orgelet var et såkalt harmonium (laget av *Chicago Cottage Organ & Piano Company*), men dette ble etter hvert erstattet av av 8-stemmers pipeorgel fra Norsk Orgel- og Harmoniumfabrikk.

Alterringen er 5-sidet og knefallet har skinntrekk. Alter og altertavle er gjort i samme enhet. Alteret er et snekkerarbeid med to fyllinger i fronten og en på hver kortside. Altertavlen er gotiserende og viser en radering av «Jesus i Getsemane». Tavlen er signert Joh. Nordhagen. Døpefonten er 6-sidet og profilert øverst og nederst. Den har fyllinger med spissbuemotiv. Prekestolen har 3 fag med fyllinger i profilert rammeverk og kledning som er ført helt ned til gulvet.

## Kirkegården
Kirkegården ble først anlagt i 1913 og har leggplass. Den strekker seg i all hovedsak nordover mot bredden av Simoa fra kapellets nordfasade.

## Referanser




## Eksterne lenker
* 
*
Haglebu fjellkirke

**Haglebu fjellkirke** er en kirke  fra 1980 på Haglebu i Sigdal kommune i Buskerud, om lag 20 km nord for Eggedal sentrum. Kirken ligger i et populært turområde om lag 800 meter over havet og eies av en stiftelse. Haglebu fjellkirke har ingen fast betjening, men brukes av hyttefolket i området og er spesielt populær som bryllupskirke. Da legges gjerne festen til Haglebu fjellstue, som ligger like ved kirken.

Byggverket er konstruert av fire kvadrater av ulik størrelse og har 150 plasser. Den er laget av leca, som utvendig er dekket med naturstein. Den går dermed svært i ett med naturen. Hver kvadrat har et pyramideformet tak. Smale, liggende vinduer danner overgang mellom mur og takskjegg og slipper lys inn i rommet ovenfra. 

Kirkens altertavle er et enkelt kors. Arkitekt Sølvsberg har utformet prekestol og døpefont. Kirkeklokken fra Olsen Nauen henger i et frittstående tårn. Man bruker et elektronisk orgel. Kirketekstiler er av Vesla Rossfjord, Drammen, som laget messehagler i 1986 og alterduker og antependier i 1993.

Biskop Dagfinn Hauge i Tunsberg bispedømme la ned grunnsteinen til kirken 9. juli 1978. Hans etterfølger Håkon E. Andersen vigslet kirken 24. august 1980.

## Kilder
**Våre kirker* 1993, side 536 ISBN 82-7527-022-7

## Eksterne lenker
* Informasjon med bilde hos DIS-Buskerud
* Haglebu fjellkirkes hjemmeside
Leirbotn kirke

**Leirbotn kirke** er en langkirke fra 1993 i Alta kommune, Finnmark fylke.

Byggverket er i tre og har 160 plasser. Leirbotn kapell, en langkirke bygd 1935 i tømmer, brant 1990.

## Referanser


## Eksterne lenker
* 
* Alta kirkelige fellesråd
*
Rafsbotn kapell

**Rafsbotn kapell** er et kapell i tre fra 1989 i Alta kommune, Finnmark fylke. Kapellet har langplan og sitteplasser til 120 mennesker. Kapellet ligger i Alta sogn i Alta prosti.

## Referanser


## Litteratur
* 

## Eksterne lenker
* Leif R. Aslaksen og Erling H. Mathisen: Fra bedehus til kapell (Rafsbotn-historie.no)
* Alta kirkelige fellesråd
*
Rognsund kirke

**Rognsund kirke** er en kirke fra 1988 i Alta kommune, Finnmark fylke. Kirken er tegnet av arkitekt Nils Henrik Eggen.

Byggverket er i tre og har 120 plasser, og står på Altneset på Seiland.

## Referanser
Båtsfjord kirke

**Båtsfjord kirke** er en arbeidskirke fra 1971 i Båtsfjord kommune, Finnmark fylke. Arkitekt for kirken var Hans Magnus. Den ble opprinnelig bygget i grå betong med flatt tak, men har etter oppussing fått fasade i teglstein og skråtak.

Inventaret er fra byggeåret eller senere. Jardar Lunde har utført det 85 m² store glassmaleriet som heter «Den syvfoldige nåde – Guds herlige majestet».

Byggverket er i betong og har 300 plasser.

Adkomst til stedet er via fylkesvei 891.


Fil:Båtsfjord Church interior.jpg|Interiør fra Båtsfjord kirke, med det store glassmaleriet
Fil:The organ in Båtsford Church, Finnmark.jpg|Interiør fra Båtsfjord kirke, med orgelet fra Vestlandske Orgelverksted, bygd i 1971. Det helmekaniske orgelet har 12 stemmer, 2 manualer og pedal


## Referanser


## Eksterne lenker
* 
*
Hamningberg kapell

**Hamningberg kapell** er en langkirke i tre fra 1949 i Båtsfjord kommune. Kirken har 140 sitteplasser.

Hamningberg kapell var det første kirkebygget som ble gjenreist i Finnmark etter nedbrenningen av store deler av fylket under krigen. Det lå tidligere et bedehus i bygden. Dette ble okkupert under krigen og brant ned i 1943, urelatert til den senere nedbrenningen av fylket. 

Penger til å reise kapellet kom i hovedsak fra givere i USA, en bedehusforening i bygden samt andre private givere. Noe kom også fra det offentlige. 

Innvielsen 12. juni 1949 ble gjort av fylkesprost Alf Wiig. Også prestene i Vardø, Sør-Varanger, Tana, Nesseby, Berlevåg og Båtsfjord deltok i seremonien.  

## Inventar
;Altertavle
Altertavlen kommer fra det gamle bedehuset og viser Jesus i Getsemane. Bildet er malt av E. Wilsgaard.

;Liturgiske kar
Altersølvet ble gitt i gave til det nye kapellet fra «brøders hjælp», en gruppe svenske prester. Dåpsfatet er i tinn og kommer fra det gamle bedehuset, mens dåpsmuggen i tinn er en gave til den nye kirken.

;Teppe
I koråpnigen henger et husflidteppe som ble skaffet av penger gitt i gave fra en menighet i Brooklyn, USA.

;Kirkeklokke
Kirkeklokken kommer opprinnelig fra det gamle bedehuset.

## Litteratur
* *Hamningberg kapell 70 år 1949-2019*, Brosjyre fra kapellet.
* 

## Eksterne lenker
* 
*
Storekorsnes kapell

**Storekorsnes kapell** er fra 1953 i Alta kommune, Finnmark fylke.

Byggverket er i tre og har 100 plasser.

## Litteratur
* 

## Eksterne lenker
*
Talvik kirke

**Talvik kirke** er en langkirke fra 1883 i Alta kommune, Finnmark fylke.

Alta- og Talvikdistriktet utgjorde opprinnelig ett samlet prestegjeld, med hovedkirken i stedet Talvik. Det første kirkebygget i Altafjorden ble bygget på Årøya, vigslet i 1694. Kirkebygget ble senere flyttet til Talvik, der den sto ferdig i 1705. Dårlig vedlikehold medførte at kirken allerede i 1734 var i så dårlig forfatning at det ikke lønte seg å reparere den. Den ble revet og ny kirke stod ferdig i 1737. Tømmeret til den nye kirken ble hugget i Alta. Den hadde 220 sitteplasser og 80 ståplasser. Natten til 16. januar 1882 ble kirken tatt av storm og løftet fra grunnmuren. Kirkeklokken og noe inventar ble reddet. 17. oktober 1883 kunne menigheten igjen vigsle og ta i bruk den tredje kirke, også denne av tre, godt bardunert. Kirken har 410 sitteplasser.

## Referanser


## Eksterne lenker
* Alta kirkelige fellesråd
* 
*
Kongsfjord bedehus

**Kongsfjord kapell** er en langkirke fra 1927 i Berlevåg kommune, Finnmark fylke. Det ble oppført som bedehus og vigslet som kapell året etter. Derfor omtales det ofte som bedehuskapell.

Byggverket er i tre og har 200 plasser. Det er kirkegård med gravkapell et par hundre meter nordøst for kapellet.

Det ble i 2013 meldt om midlertidig bruksstans ved kapellet. I 2019 ble det imidlertid meldt om gudstjenester i kapellet.

## Referanser


## Litteratur
* 

## Eksterne lenker
* 
* Årsmelding 2006 fra Berlevåg kirkelige fellesråd
* Historien til Kongsfjord bedehus og fiskarheim  (Om digitalisering av arkiver; Digforsk AS)
Gamvik kirke

**Gamvik kirke** er en arbeidskirke fra 1958 i Gamvik kommune, Finnmark fylke. Den er tegnet av Gudolf Blakstad og Herman Munthe-Kaas. Kirken er den nordligste kirken på det europeiske fastlandet.

Gamvik kirke er bygd i betong og har 224 plasser i kirkerommet og 80 i menighetssalen. 
Adkomst til stedet, som er et velkjent turistmål, er via fylkesvei 8072.

## Tidligere kirker
Gamvik kirke ble, som det meste andre i denne delen av Finnmark, brent da de tyske styrkene trakk seg tilbake under krigen. Den tidligere kirken ble brent 5. november 1944. Den kirken som brant ned da var fra 1894 og hadde 260 sitteplasser. Dette var den andre kirken i Gamvik. Tidligere hadde det stått en kirke på Gullholmen. Denne kirken, kalt *Samekapellet* ble flyttet fra Tana i 1858.

## Jubileum
Den nåværende kirken ble vigslet av biskop Wiig 27. april 1958. I 2008 var det 50-årsjubileum for den nye kirken. Dette ble markert med jubileumsgudstjeneste der sognepresten i Gamvik og prosten i Hammerfest medvirket. Det var også medvirkning av kor og barnegrupper. Samtlige som ble viet, konfirmert og døpt i den nye kirken i 1958 var også invitert.

## Referanser


## Kilder
* Informasjonsplakat i Gamvik kirke.

## Litteratur
* 

## Eksterne lenker
* 
*
Hop kirke

**Hop kirke** er en kirke fra 1977 i Skjånes i Gamvik kommune, Finnmark fylke.

Byggverket er i tre.

## Litteratur
* 

## Eksterne lenker
* 
*
Mehamn kirke

**Mehamn kirke** er en langkirke fra 1965 i Gamvik kommune, Finnmark fylke.  Arkitekt for kirken var Hans Magnus.

Byggverket er i betong og har 203 plasser.

Adkomst til stedet som er et velkjent turistmål er via fylkesvei 8072 og fylkesvei 888.


Image:Kor Mehamn.jpg|Koret
Image:Alterparti Mehamn.jpg|Alter og altertavle.
Image:Døpefont Mehamn.jpg|Døpefonten
Image:Kirkerom Mehamn.jpg|Kirkerommet sett fra galleriet


## Referanser


## Litteratur
* 
* Arkitekturguide for Nord-Norge og Svalbard

## Eksterne lenker
* 
*
Hammerfest kirke

**Hammerfest kirke** er en modernistisk kirke i armert betong fra 1961 i Hammerfest kommune. Kirken er tegnet av Hans Magnus og har rundt 400 plasser. Den er utsmykket av kunstneren Jardar Lunde. Det har stått fem tidligere kirker i Hammerfest, der alle ble ødelagt av brann, den siste under tvangsevakueringen og nedbrenningen av Finnmark og Nord-Troms.

Magnus tegnet kirken etter inspirasjon av fiskehjell som blir brukt til å tørke fisk i Nord-Norge. Den er bygd i en vifteform med et smalt kor i øst og tårn i vest.

i vestenden i kirkeskipet er det et orgel som er bygd av marcusen & søn i 2010 og Det har vert et tidligere orgel fra da kirken var bygd. I kjelleretjasen er et tidligere tilfluktsrom omgjort til menighetslokaler, noe som ble gjort på dugnad i 1979. Kirken har også et sidekapell som blir brukt til menighetsaktiviteter. Den største kirkeklokka har vert i den tidligere Hammerfest kirke fra 1893.

## Utsmykning
Det meste av utsmykning i kirken er gjort av Jardar Lunde. Over alteret er det et trekantet glassmaleri som viser sentrale elementer i kristen lære og samtidig er både formen på glassmaleriet og motivene et uttrykk for treenigheten. Glassmaleriet viser Gud Fader, Jesus Kristus og Den hellige ånd. 

Under glassmaleriet er det en mosaikk fra 1972 i norsk naturstein. Mosaikken viser ulike hendelser fra påskefortellingen. Alteret er prydet med et kors og et antemsal i glassmosaikk.

På sideveggene i kirkeskipet er det glassmosaikker som fremstiller ulike kristne symboler.

Fronten på orgelgalleriet er utført av Eva og Knut Arnesen. Det er 11 tresnitt som viser fire tidligere kirker i Hammerfest, to gravkapeller i byen, Moses, apostelen Peter og Maria med Jesusbarnet, Lars Levi Læstadius og Thomas von Westen.

### Øvrig kunst
I sidekapellet står en altertavle fra den første kirken i Hammerfest. Altertavlen er fra 1623, og er tredelt. Det sentrale motivet er Jesus på korset, og i sidefeltene er Maria og apostelen Johannes. I kapellet er det også to lysekroner fra midten av 1700-tallet.


Fil:Hammerfest - 4.jpg|Jardar Lundes glassmaleri
Fil:Hammerfest - 2.jpg|Alteret
Fil:Hammerfest kirke innvendig.jpg|Korpartiet
Fil:Prekestolen i Hammerfest kirke2.jpg|Prekestolen
Fil:Døpefont Hammerfest.jpg|Døpefonten
Fil:Galleri v Hammerfest.jpg|Halve fronten på orgelgalleriet
Fil:Hammerfest 2 - 4.jpg|Den andre halvdelen
Fil:NO-Hammerfest-ev-kirche-orgel.jpg|Orgelet og galleriet
Fil:Hammerfest 2 - 1.jpg|Fra sidekapellet
Fil:Gammel altertavle Hammerfest.jpg|Fra sidekapellet


## Referanser


## Eksterne lenker
* Arkitekturguide for Nord-Norge og Svalbard
* 
*
Slettnes kapell

**Slettnes kapell** er et nedlagt kapell i form av en langkirke bygget i 1956 som ligger på Slettnes på Sørøya i Hammerfest kommune, Finnmark fylke.

Kapellet er bygget i tre og har 90 sitteplasser. Det ble nedlagt i 1972, men brukes idag en gang hver sommer.

## Litteratur
* 

## Eksterne lenker
*
Breivikbotn kirke

**Breivikbotn kirke** (tidligere Breivikbotn kapell) er en langkirke fra 1959 i Hasvik kommune, Finnmark fylke.

Byggverket er i tre og har 90 plasser.

## Eksterne lenker
* 
* Breivikbotn kirke fra Hasvik kommune
*
Syltefjord kapell

**Syltefjord kapell** er en langkirke fra 1934 i Båtsfjord kommune, Finnmark fylke.

Byggverket er i tre og har 60 plasser. Det ble bygget 1934 i Makkaur, revet og flyttet til Syltefjord i 1955.

Adkomst til stedet er via fylkesvei 891.

## Litteratur
* 
* 

## Eksterne lenker
* 
*
Berlevåg kirke

**Berlevåg kirke** er en langkirke fra 1960 i Berlevåg kommune, Finnmark fylke. Byggverket er i betong og har 300 plasser. Arkitekt for bygget var Hans Magnus. Inventaret er fra byggeårene eller senere. Altertavlen er utført av Kåre Jonsborg.

Adkomst til stedet, som er et velkjent turistmål, er via fylkesvei 890.

## Historikk
Det første forsamlingshuset i Berlevåg var et bedehus. 12. september 1868 ble det på Stortingets budsjett for 1869 ført opp en bevilgning på 1200 spesidaler til bygging av bedehus i Berlevåg. 19. september 1877 ble det fattet et enstemmig vedtak i Tana herredstyre om å søke om å få omdannet Berlevåg bedehus til Berlevåg kirke. Det første initiativet til å få kirke i Berlevåg var kommet fra noen av stedets innbyggere. Sokneprest Solem anbefalte saken. Han kunne opplyse at de 240 faste innbyggerne i Berlevåg hadde en lang lang og besværlig reise med dampskip til Vardø kirke.

Restaureringen av den andre kirken ble påbegynt i juli 1939 av byggmester I. M. Sandmo. Innvielsen av den nye kirken fant sted 7. april 1940 og ble foretatt av biskop Wollert Krohn Hansen. Med bakgrunn i det som skjedde under andre verdenskrig, ble det 28. mai 1955 gitt løyve til bygging av en ny Berlevåg kirke etter tegninger av arkitekt Hans Magnus. Den nye kirken var kostnadsberegnet til ca. en halv million kroner. Den fikk sin plassering på Granbakken, like ved kirkegården og på samme sted som det etter krigen ble reist et stolpetårn for en midlertidig kirkeklokke.

Sivilforsvaret ble pålagt å innrede et større tilfluktsrom i kjelleren. Like før jul i 1960 stod den nye kirken ferdig til vigsling, noe som ble foretatt av biskop Wiig 11. desember samme år. Den nye, hvitkalkete kirken var en vanlig langkirke med ca. 300 sitteplasser og et orgelgalleri med plass for sangkoret. Tårnet med kirkespiret er ca. 10 meter høyt, hovedinngangen er i østre røstvegg som sammen med tårnet danner fasaden mot den øvrige bebyggelsen og havnen.
|}

## Bilder

Berlevåg Church interior.jpg|Orgelgalleriet i kirken
Berlevåg sentrum.jpg|Berlevåg og kirken 
Berlevaag Wilse.jpeg|left|Berlevåg i 1928. Gamlekirken ligger til høyre for midten av fotografiet. Som så mange andre bygg i Finnmark ble den ødelagt under andre verdenskrig. 


## Referanser


## Litteratur
* Arkitekturguide for Nord-Norge og Svalbard
* 

## Eksterne lenker
* 
*
Sørvær kirke

**Sørvær kirke** er en langkirke fra 1968 i Hasvik kommune, Finnmark fylke. Byggverket er i stein og tre og har 108 plasser.

Sørvær var kirkested i senmiddelalderen, og er nevnt i Trondhjems Reformats 1589. Fiskeværet ble imidlertid avfolket og kirken nedlagt 1697.

## Eksterne lenker
* Sørvær kirke hos Hasvik kommune
*
Bæivasgiedde kapell

**Bæivasgiedde kapell** er en langkirke fra 1915 i Karasjok kommune, Finnmark fylke. Denne rødmalte kirken ligger uveisomt til på Finnmarksvidda, ca. 6 mil sørvest for Karasjok sentrum. Byggverket er i tømmer og har 70 plasser.

Det finnes også en fjellstue utenfor kapellet som turister kan bruke. Fjellstua har 4 rom inkludert gang.

## Litteratur
* Arkitekturguide for Nord-Norge og Svalbard
* 

## Referanser


## Eksterne lenker
* 
* 
* Bæivasgiedde fjellstue, Statsbygg
Karasjok kirke

**Karasjok kirke** er en kirke konstruert i en kvadratisk form, fra 1974 i Karasjok kommune, Finnmark fylke.

Byggverket er i tre og har 500 plasser. Arkitekt for kirken var Odd Østbye.

Adkomst til stedet er via Rv92 og E6.

## Referanser


## Litteratur
* Arkitekturguide for Nord-Nordge og Svalbard
* 

## Eksterne lenker
* 
* 
*
Suosjavrre kapell

**Suosjavrre kapell** er en langkirke fra 1968 i Karasjok kommune, Finnmark fylke.

Byggverket er i tømmer og har 75 plasser.  Kapellet ble reist i samarbeid mellom Norges Samemisjon og Karasjok og  Kautokeino kommuner.

Adkomst til stedet er via Rv92.

## Referanser


## Litteratur
* 

## Eksterne lenker
* 
*
Valjok kirke

**Valjok kirke** (), tidligere **Valjok kapell** () er en langkirke fra 1932 i Karasjok kommune, Finnmark fylke. Byggverket er i tømmer og har 60 plasser.

Kirken hadde tidligere status som kapell. Det vesle bygget ble ført opp i årene 1931&ndash;32 etter tegninger laget av arkitekt Harald Sund. John Isaksen fra Karasjok var byggmester. Fargevalgene og utsmykkingene inni kirken er tydelig samiske, noe som ellers er ukjent i norske kirker før bygg fra helt ny tid.

## Referanser


## Litteratur
* Arkitekturguide for Nord-Norge og Svalbard

## Eksterne lenker
* 
*
Kautokeino kirke

**Kautokeino kirke** er en kirke konstruert i en rektangulær form (langkirke), fra 1958 i Kautokeino kommune, Finnmark fylke. Kirkebygget ligger på østsiden av Kautokeinoelva, sør for Kautokeino sentrum. 

Byggverket er i tre og har 300 plasser. Altertavlen er malt av Jørgen Mudd og framstiller Jesus som en hyrde. Lysekronene fra kirken som ble brent i 1944 er bevart og henger i kirken.

Adkomst til stedet, som er et velkjent turistmål, er via fylkesvei 7976 og E45.

## Joik
I oktober 2013 overrasket trompetisten Ole Edvard Antonsen menighetsrådet i Kautokeino med å joike under fremføringen av en konsert. Dette førte til at kirken ble stengt for konserter, og lederen for menighetsrådet, Inga Gunhild Buljo Kemi, sa at «Flere slike konserter kommer ikke på tale».

## Tidligere kirke
Den tidligere kirken ble bygget av Sverige i 1701 og brent av tyske styrker i 1944.

## Referanser


## Eksterne lenker
* Kautokeino kirke i Arkitekturguide for Nord-Norge og Svalbard
* 
*
Hasvik kirke

**Hasvik kirke** er en åttekantet kirke fra 1955 i Hasvik kommune, Finnmark fylke. Den erstattet den gamle kirken fra 1861, som ble brent i 1944 under andre verdenskrig. Kirken fra 1861 var en langkirke i tømmer og erstattet en kirke som i 1712 var blitt flyttet fra Hasvåg.

Byggverket er i tre og har 220 plasser. Det er galleri i kirken. Orgelet er et pipeorgel på fire stemmer fra Vestre orgelfabrikk fra 1962. Prekestol, døpefont og er fra 1955. Ny alterduk ble sydd i 2005 til 50 års jubileet for kirka. Kirkesølvet er fra den gamle kirken.  Altertavlen er laget av den 16 år gamle Maria Steen fra Danmark i 1956 etter at menigheten hadde forkastet maleriet «Symbol» av Else Christie Kielland, som opprinnelig hadde fått oppdraget med å lage altertavle. «Symbol» henger i på annet sted i kirken.

## Minnelund
Utenfor kirken er det opparbeidet en minnelund for de som har omkommet på havet etter 1900. 51 steiner ligger på et dekke av hvit skjellsand. På hver av steinene er navnet til en som er omkommet på havet. Minnelunden ble innviet i august 1990.

Det er også reist en bauta ved kirken over de 21 som mistet livet som følge av andre verdenskrig.

## Referanser


## Eksterne lenker
* Hasvik kirke hos Hasvik kommune
* Hasvik gamle kirkegård hos Hasvik kommune
* Minnelunden ved Hasvik kirke hos Hasvik kommune
* 
*
Dønnesfjord kirke

**Dønnesfjord kirke** er en langkirke fra 1888 i Hasvik kommune, Finnmark fylke.

Byggverket er i tre og har 120 plasser. Det er Hasvik kommunes eldste bygning, alle andre bygninger gikk med under tyskernes brenning av Finnmark i 1944-45.

Kirken har en ruvende silhuett ytterst mot Lopphavet ytterst i Dønnesfjorden på Sørøya. Kirken, opprinnelig bygget i Galten handelssted, ble ikke satt i brann av tyskerne da de trakk seg tilbake fra Finnmark i 1944. Den var det eneste bygget i Hasvik som stod igjen etter krigen. I 1951 ble kirken flyttet dit den står idag. Det er ikke lenger fastboende som bruker kirken om vinteren. Det holdes gudstjeneste i kirken en gang årlig, midt på sommeren. Daværende sokneprest Paul Skuland i Hasvik foreslo å selge kirken for en krone, men Riksantikvaren satte seg i mot dette og la fram forslag om fredning. Det ble bevilget 750&nbsp;000 kroner til å pusse opp kirken, noe som skjedde i 2005. Nå står den i 30 år til, nymalt og med hvitmalte vinduslemmer. Kirken ble fredet i 2009.

## Referanser


## Eksterne lenker
* Om Dønnesfjord kirke hos Hasvik kommune 
* 
* Om renovering av kirken med bilde av kirken etter oppussing 
* Faglig rapport fra renoveringen – pdf
Indrefjord kapell

**Indrefjord kapell** er en langkirke fra 1956 i Hammerfest kommune, Finnmark fylke. Den tilhører Hammerfest prosti.

Byggverket er i tre og har 150 plasser.

## Litteratur
* 

## Eksterne lenker
* Hammerfest kirkelige fellesråd: Rypefjord kirke
*
Kokelv kirke

**Kokelv kirke** er en langkirke fra 1960 i Hammerfest kommune, Finnmark fylke.

Byggverket er i tre og har 112 plasser. Kokelv kirke ble bygget av tyskere etter krigen.

Det er kirkegård ved kirken.

Adkomst til stedet, som er et velkjent turistmål, er via fylkesvei 8058 og fylkesvei 889.

## Referanser


## Litteratur
* 

## Eksterne lenker
* 
* Kokelv kirke 
*
Sennalandet kapell

**Sennalandet kapell** er et kapell fra 1961 i Hammerfest kommune, Finnmark fylke.

Byggverket er i tre.

## Litteratur
* 

## Referanser


## Eksterne lenker
* Norges samemisjon om Sennalandet kapell
* Travel-Finnmark om kapellet
Dyfjord kapell

**Dyfjord kapell** er et kapell i Lebesby kommune, Finnmark fylke.

I 2019 ble det meldt at kapellet skulle legges ut for salg, men av planbeskrivelse av 2022 fremgår det at kapellet fortsatt er i bruk til gudstjenster, og at «forsamlingslokalene Dyfjord grendehus og Dyfjord kapell avsettes til offentlig/privat tjenesteyting».

## Referanser


## Litteratur
* 

## Eksterne lenker
* Kirker og kapell i Lebesby kommune
Ifjordfjellet kapell

**Ifjordfjellet kapell** er bygd i en vifteplan og er fra 1968 i Lebesby kommune, Finnmark fylke.

Byggverket er i tre og har 60 plasser.

Kapellet ble reist av samemisjonen og vigslet i 1968.

Adkomst til stedet er via fylkesvei 98.

## Litteratur
* 

## Eksterne lenker
* 
* Norges samemisjon om Ifjordfjellet kapell
*  Kirker i Norge  (*Kirchen in Norwegen*)
Láhpoluoppal kapell

**Lahpoluoppal kapell** er en langkirke fra 1967 i Kautokeino kommune, Finnmark fylke. Kapellet er tegnet av arkitektene Nils Henrik Eggen og Kåre Kverndokk (1936–2022).

Byggverket er i murstein og har 70 plasser.

## Fjellstue på kirkestedet
Nils Henrik Eggens arkitektkontor, med arkitekt Kåre Kverndokk (1936–2022) og arkitekt Lars Fasting som medarbeidere, tegnet også en fjellstue på kirkestedet. Byggherre for fjellstuen var Norges Samemisjon.

## Litteratur
* 
* Fjellkirke i Lappoluobbal (Arkitekturguide for Nord-Norge og Svalbard)
* 

## Referanser


## Eksterne lenker
* 
*
Masi kirke

**Masi kirke** er en langkirke fra 1965 i Máze i Kautokeino kommune, Finnmark fylke. Byggverket er i tre og har 150 plasser.

## Historie

Den første første dansk-norske kirken ble vigslet i 1721. Den ble oppført i regi av Thomas von Westen som et anneks i Talvik sogn. Kirken var et kapell, omtrent 12 kvadratmeter stort og under 2 meter under taket. Thomas Von Westen var selv aldri i Masi. Kirken ble betjent av følgende prester: Morten Lund (1721-1728), Kund Leem (1728-1734), Johan Falch (1725-1751), Peder Larsen Krop (1752-1757), Hans Frugaard (1757-1767) og Søren Bang (1767-1768). Den ble brukt til 1768, da den siste gudstjenesten ble holdt av sogneprest Søren Band fastelavnsøndagen. Den 18. september 2022 ble en rekonstruksjon av gamle Masi kirke innviet av biskopen i Nord-Hålogaland bispedømme Olav Øygård. Kirken er satt opp samme plass der den gamle kirken lå.

De første kapeller tjente også som markering av territorier, inntil fastsettelsen av dagens grenser i 1751. Territorialspørsmålet ble avgjort ved Grensetraktaten av 1751.

I 1944 brente tyske styrker ned den kirken som ble vigslet av biskop Eivind Berggrav i 1931. Dagens kirke ble oppført i 1965. 
De første planene for Altautbyggingen skisserte å demme ned hele Masi, inkludert kirken.

Gudstjenesten forrettes i dag både på samisk og norsk.

## Referanser


## Eksterne lenker
* 
*
Kjøllefjord kirke

**Kjøllefjord kirke** er en langkirke fra 1951 i Lebesby kommune, Finnmark fylke. Den er bygget i stein og har 300 plasser.

Kirken er en gave fra Danmark etter krigen, og var den første kirken som ble gjenreist i Finnmark etter krigen. Den forrige kirken i bygden ble brent under nedbrenningen av fylket i 1944. Arkitekten Finn Bryn tegnet i samme periode også Kautokeino kirke og Molde domkirke.

Taket i kirkeskipet er dekorert med et takmaleri laget av Carsten Lien. Maleriet forestiller fiskegarn og stjerner, med konturene av et skip i bakgrunnen. Arkitekten og Lien samarbeidet med treskjæreren Hanna Jessen for å lage altertavlen, som viser Jesus på korset. Arkitekten tegnet også både prekestolen og døpefonten.

I 1979 ble det bygget en menighetssal i tilknytning til kirken.

## Referanser


## Litteratur
* Dahle, Einar: *Kirker i Norge. Bind 6: Modernismen, 1900-tallet.* ARFO, Oslo, 2008. ISBN 978-82-91399-12-6 Side 88-93.
* 
* Arkitekturguide for Nord-Norge og Svalbard
* 

## Eksterne lenker
* 
* 
*  Kirker i Norge (*Kirchen in Norwegen*)
Kunnes kapell

**Kunnes kapell** er en langkirke i Lebesby kommune, Finnmark fylke.

## Referanser




## Eksterne lenker
* 
* Kirker og kapell i Lebesby kommune
Lebesby kirke

**Lebesby kirke** er en kirke konstruert i en rektangulær form, fra 1962 i Lebesby kommune, Finnmark fylke.

Byggverket er i tre og har 170 plasser.

Ved kirken er det en minnestøtte over Lebesbymannen.

## Referanser


## Litteratur
* Arkitekturguide for Nord-Norge og Svalbard

## Eksterne lenker
* 
*
Bergsfjord kirke

**Bergsfjord kirke** er en langkirke fra 1951 i Loppa kommune, Finnmark fylke. Kirken er en del av Loppa fellesråd, Alta prosti i Nord-Hålogaland bispedømme.

Byggverket er i tre og har 200 sitteplasser. Arkitekt for kirken var Harald Sunde.

## Referanser


## Litteratur
* 

## Eksterne lenker
* 
*
Øksfjord kirke

**Øksfjord kirke** er en langkirke fra 1954 i Loppa kommune, Finnmark fylke.

Arkitekt for kirken var Hans Magnus, som i de følgende tiårene tegnet flere andre kirker i Nord-Norge og på Svalbard. Øksfjord kirke er i murstein og har 490 plasser.

Adkomst er via fylkesvei 882.

## Referanser


## Litteratur
* 

## Eksterne lenker
* 
* 
*  Kirker i Norge  (*Kirchen in Norwegen*)
Gunnarnes kapell

**Gunnarnes kapell** er et kapell fra 1986 i Måsøy i Finnmark fylke. Kirken er i tre og har 77 plasser.

Altertavlen er fra 2000. Den er malt av Karl Erik Harr og viser Maria bebudelse, satt i en nordnorsk fiskerkontekst.

## Referanser


## Eksterne lenker
* Rolvsøy velforening: Kirkebrakka på Gunnarnes
Havøysund kirke

**Havøysund kirke** er en langkirke fra 1961 i Havøysund i Måsøy i Finnmark fylke. Den er tegnet av arkitekt Esben Poulsson. er bygget i betong og tre og har 300 plasser.

Etter krigen besluttet man å flytte hovedkirken i Måsøy til Havøysund. Først var kirken i en brakke, men etterhvert ble det bygd et kirkebygg. Dette ble innviet av biskop Alf Wiig 26. november 1961. Mye av utstyret i kirken kommer fra kirkebrakken.

Den første kirken i Havøysund var en kirke som opprinnelig stod på Måsøya, men ble flyttet til Kirkeøra i Havøysund i 1832. Denne kirken ble senere flyttet tilbake til Måsøya, men ble brent sammen med resten av bygda under brenningen av Finnmark i 1944.

## Utsmykning
Kirkens altertavle er malt av Terje Grøstad. Motivet er Kristi oppstandelse.

## Referanser


## Eksterne lenker
* 
* 
* Arkitekturguide for Nord-Norge og Svalbard
Ingøy kirke

**Ingøy kirke** er en kirke konstruert i en rektangulær form, fra 1957 på Ingøya i Måsøy i Finnmark fylke. Kirken i betong og tre og har 120 plasser.

Kirkens altertavle er fra 1932, og ble reddet da den forrige kirken ble brent. Altertavlen viser Jesus som stiller stormen. I tillegg reddet man sølvtøyet, og kirkeklokkene ble senere funnet igjen.

## Tidligere kirker

En av Finnmarks tidligste kirker har stått på Ingøy. Allerede fra 1536 hører man om en kirke på øya. Det ble reist en kirke i 1866, etter at det ikke hadde stått noen kirke der på 120 år. Denne kirken ble ødelagt av en orkan i 1882, og måtte bygges på nytt. Den nye kirken var en 16 meter lang og 8 meter bred tømmerkirke som gikk tapt under brenningen av Finnmark i 1944.

## Referanser


## Eksterne lenker
* 
*
Måsøy kirke

**Måsøy kirke** er en langkirke fra 1953 på Måsøya i Måsøy i Finnmark fylke. Kirken er av betong og har 120 plasser. Utenfor kirken står det gamle bårehuset fra 1865. Dette var et av få bygg som ikke ble brent under brenningen av Finnmark i 1944.

Kirken har en altertavle fra 1983, malt av den lokale kunstneren Hulda Magnussen.

Måsøya er ikke nevnt i reformatsen av 1589, men det stod en liten trekirke på øya i 1668. Da den senere kirken som stod frem til annen verdenskrig ble brent, gikk to gamle og kulturhistorisk verdifulle alterskap også tapt. Magnus Brostrup Landstad ble født mens hans far, Hans Landstad, var sokneprest på Måsøya.

## Referanser


## Litteratur
* 

## Eksterne lenker
* 
*
Loppa kirke

**Loppa kirke** er en langkirke i tre fra 1953 i Loppa kommune i Finnmark fylke. Arkitekt for kirken var Hans Magnus og Johan Lindstrøm d.y.

Loppa kirke tilhører Loppa menighet og ligger i Alta prosti, Nord-Hålogaland bispedømme.

Kirken har ca 100 sitteplasser nede i selve kirkerommet og 20 plasser på galleriet.

## Historikk
Kirken er en del av gjenreisningen av Finnmark etter andre verdenskrig; Loppa ble brent høsten 1944 da den tyske okkupasjonsmakten trakk seg ut av fylket. Den nye kirken ble innviet av biskop Alf Wiig den 5. september 1954.

Den forrige kirken var en korskirke i tre fra ca.1742-1745. Deler av inventaret ble reddet og finnes nå dels i den nye kirken, dels i Tromsø Museum.

## Galleri

Loppa gml kirke an10141502170226a.jpg|Kirken som brant i 1944
Loppa kirke ubb-sund-188 md.jpg|Galleri i den tidligere kirken


## Referanser


## Eksterne lenker
* 
*
Slotten kirke

**Slotten kirke** (offisielt stedsnavn *Slåtten*, og iblant omtalt som kapell) er en langkirke fra 1963 i Slåtten i Måsøy i Finnmark fylke. Kirken er i tre og har 100 plasser. Den ble innviet 15. oktober 1963.

Det stod en kirke i Slåtten fra 1896, da en kirke fra Kvalsund bygd i 1763 ble flyttet til Slåtten. Denne ble brent sammen med resten av bygda under brenningen av Finnmark i 1944.

## Referanser




## Kilder
* 
* 

## Eksterne lenker
* 
* Kirkene i Måsøy kommune
Karlebotn kapell

**Karlebotn kapell** er en langkirke fra 1955 i Nesseby kommune, Finnmark fylke.

Byggverket er i tre og har 60 plasser. Kapellet ble tegnet av Trond Dancke. Bygningen ble vigslet til kapell i 1960.

## Referanser


## Kilder
* 
* 

## Eksterne lenker
* 
*
Gjesvær kirke

**Gjesvær kirke** er en kirke fra 1960 i Gjesvær i Nordkapp kommune, Finnmark fylke. Byggverket er i tre og har 70 plasser.

Gjesvær kirke er i privat eie.

## Referanser


## Litteratur
* 

## Eksterne lenker
* 
*
Honningsvåg kirke

**Honningsvåg kirke** er en langkirke fra 1885 i Nordkapp kommune, Finnmark fylke.

Byggverket er i tre og har 220 plasser. Den tidligere kirken sto i Kjelvik og ble ødelagt av orkan i 1882, og ny kirke ble oppført i Honningsvåg på grunn av mer sentral beliggenhet. Kirken i Kjelvik var åttekantet og ble oppført i 1844.

Dette er en av de få kirkene i Finnmark som overlevde siste krig. Resten av Honningsvåg var også rasert høsten 1944. I kirken er det to spesiallagde lysestaker i krystall, en gave til Nordkapp fra kong Olav.

Adkomst til stedet er via fylkesvei 8050 og E69.

## Kulturminne
Honningsvåg kirke er et kulturminne og har nummer 84623 i Riksantikvarens kulturminnebase.

## Referanser


## Eksterne lenker
* 
* Arkitekturguide for Nord-Norge og Svalbard
Børselv kapell

**Børselv kapell** er en åttekantet kirke fra 1958 i Porsanger kommune, Finnmark fylke.

Byggverket er i tre og har 300 plasser.

Det ble vigslet 16. mars 1958.

Adkomst til stedet, som er et velkjent turistmål, er via fylkesvei 8060 og fylkesvei 98.

## Referanser


## Litteratur
* 
* 

## Eksterne lenker
* 
* 
*  Kirker i Norge  (*Kirchen in Norwegen*)
Indre Billefjord bedehuskapell

**Indre Billefjord bedehuskapell** er en langkirke fra 1951 i Indre Billefjord, Porsanger kommune, Finnmark fylke.

Byggverket er i tre og har 250 plasser.

Adkomst til stedet er via E6.

I 1935 ble det første bedehuset i Indre Billefjord reist på initiativ fra kvinneforeningen i Billefjord og Norges Samemisjon. Det nye huset fikk navnet Seierstad bedehus, men i 1944 ble det brent av tyskerne.

Arkitekt for gjenoppbyggingen i 1951 var Knut P. Bugge.

## Referanser


## Litteratur
* Persen, Helmer (2000): «Billefjord kapell».I:*Porsanger folket.Årbok for Porsanger 2000*. side 20.
* 
* 

## Eksterne lenker
* 
* Travel North
Lakselv kirke

**Lakselv kirke** er en langkirke fra 1963 i Porsanger kommune, Finnmark fylke. Kirken er tegnet av arkitekt Eyvind Moestue.

Byggverket er i tre og har 400 plasser.

Adkomst til stedet er via europavei 6 og fylkesvei 98.

## Utsmykninger
En av kunstnerne bak kirkens utsmykninger er Karl Erik Harr. Harr har malt kirkens altertavle, og skal ha benyttet Halvdan Sivertsen som modell for maleriets Jesus-figur.

## Kulturminne
Lakselv kirke er et kulturminne og har nummer 84885 i Riksantikvarens kulturminnebase.

## Historie
I første halvdel av 1860-årene bygget befolkningen i Lakselv en kirke på dugnad, på stedet Smørstad. Kirkebygget fikk navnet Lakselv kapell, og ble vigslet den 2. oktober 1865. Det var bygget i tre, med tak av never og teglstein. I 1864 ble det også vigslet en ny hjelpekirkegård på stedet, og området ble etter hvert omtalt som «Smørstad kirkested». Lakselv kapell hadde ingen altertavle de første tiårene, men i 1897 "arvet" kapellet en altertavle fra Kistrand kirke. Kapellet var rødmalt frem til 1906, da menigheten malte kirken hvit. Lakselv kapell gjennomgikk en omfattende ombygging og oppussing i siste halvdel av 1920-tallet, og ble derfor vigslet på nytt 14. september 1930.

Den 26. november 1944 ble Lakselv kapell brent ned til grunnen av den tyske okkupasjonsmakten som ledd i «den brente jords taktikk».

## Bilder

Image:Lakeslv kirke natt.jpg|Kirken opplyst av flommlys
Image:Kirkerom Lakselv.jpg|Kirkerommet
Image:Alter og altertavle Lakselv.jpg|Alterpartiet
Image:Døpefont Lakselv.jpg|Døpefonten


## Referanser


## Eksterne lenker
* 
*  Kirker i Norge  (*Kirchen in Norwegen*)
Porsangmoen kapell

**Porsangmoen kapell** er et kapell fra 1987 i Porsanger kommune i Finnmark fylke.

Kirken har 50 plasser og er lokalisert i Porsangmoen velferdsbygg.

## Referanser




## Litteratur
* 

## Eksterne lenker
*
Skoganvarre kapell

**Skoganvarre kapell** er en langkirke fra 1963 i Porsanger kommune, Finnmark fylke. Den ble innviet 7. oktober 1963.

Byggverket er i tre og har 90 plasser.

Kirken ble stengt i 2012 på grunn av skader.

I 2013 tok innbyggere i Skoganvarre initiativ til å rehabilitere kapellet ved å skaffe penger på ulike måter, blant annet ved å selge lodd og samle inn penger, og arrangere dugnader. 7,5 tonn materialer, 1200 dugnadstimer og rundt 30 folk var involvert.

Foreningen kaller seg Venner av Skoganvarre kirke.

5. oktober  2013 åpnet kirka igjen og var klar til bruk. Målet var å pusse opp kirken til 50 års jubileet 7. oktober 2013.

## Referanser


## Eksterne lenker
* 
*
Skarsvåg kirke

**Skarsvåg kirke** er en langkirke fra 1961 i Nordkapp kommune, Finnmark fylke.

Byggverket er i tre og har 60 plasser. Benevnt kapell inntil 1999 – nå kirke. Gudstjeneste ca. 1 gang pr mnd – dessuten alle andre kirkelige handlinger.

Kirken ble innviet 6. august 1961 av daværende biskop i Nord-Hålogaland, Alf Wiig. Stedets kirkegård ble innviet alt i 1925.

## Litteratur
* 

## Eksterne lenker
* 
* 
* Nordkapp menighet
Smørfjord kapell

**Smørfjord kapell** er en kirke i Porsanger kommune, Finnmark fylke. Kapellet tilhører Norges Samemisjon.

## Kilder
* Oversikt over nåværende kirker fra kirkekonsulenten.no
*
Bugøynes kirke

**Bugøynes kirke** (tidligere Bugøynes kapell) er en langkirke fra 1989 på Bugøynes i Sør-Varanger kommune, Finnmark fylke. Arkitekter var Lien & Risan Arkitektkontor. Byggverket er i tre og har 150 sitteplasser.

Bugøynes-samfunnet hadde tidligere hatt et kombinert skolehus og kapell. En del av inventaret i kapellet sto tidligere i skolekapellet, blant annet altertavlen og døpefonten.

Adkomst til stedet er via Fv355.

## Referanser


## Litteratur
* 

## Eksterne lenker
* 
* Sør-Varanger menighet: Kirkebygg
*
Kirkenes kirke

**Kirkenes kirke** er en langkirke fra 1959 i Kirkenes i Sør-Varanger kommune, Finnmark fylke. Adkomst til stedet er via E6. Kirken er sognekirke i Sør-Varanger sogn i Varanger prosti.

Byggverket er i betong, har 275 sitteplasser og galleri.

Arkitekt for kirken var Sofus Hougen. Inventaret er fra byggeåret eller senere. Altertavlen er laget av billedhugger Kristofer Leirdal og viser Jesusbarnet i krybben under stjernene og Kristus på korset. Leirdal har også utført døpefonten, mens prekestolen er av Sivert Donali. Orgelet ble bygget av J. H. Jørgensen Orgelfabrik i 1959 og var en gave til kirken fra A/S Sydvaranger da kirken ble innviet.

Dagens kirke ble reist som en del av gjenreisningen etter andre verdenskrig og er den andre kirken på stedet.

Den første kirken ble innviet i 1862 og var en langstrakt åttekantet trekirke tegnet av Christian Heinrich Grosch. Denne kirken sto til 1944 da den ble ødelagt under bombingen før frigjøringen. Kirken brant helt ned til grunnen. Den ble oppført i 1862 med navnet Syd-Varanger kirke.

## Tidssone og soltid

Ettersom Kirkenes kirke ligger nær opptil 30° østlig lengdegrad er det den sognekirken i Norge hvis lokale soltid er nærmest norsk sommertid. Når det er normaltid, gjerne omtalt som vintertid, er det Steigen kirke som ligger nærmest.

## Referanser


## Litteratur
* 

## Eksterne lenker
* 
* 
* Arkitekturguide for Nord-Norge og Svalbard
Svanvik kirke

**Svanvik kirke** er en korskirke fra 1934 i Sør-Varanger kommune, Finnmark fylke.

Byggverket er i tømmer og har 250 plasser. Arkitekt var Harald Sund.

Adkomst til stedet som er et velkjent turistmål er via fylkesvei 885.

## Referanser


## Litteratur
* 
* 

## Eksterne lenker
* Arkitekturguide for Nord-Norge, fakta om Svanvik kapell
* 
*
Tårnet skolekapell

**Tårnet skolekapell** var et kapell fra 1964 i Sør-Varanger kommune, Finnmark fylke.

Skolen ble nedlagt i 2021, og bygget med skolen og kapellet ble solgt i 2024.

## Referanser


## Litteratur
*
Levajok fjellkirke

**Levajok fjellkirke** er en langkirke fra 1973 i Levajok i Tana kommune, Finnmark fylke.

Byggverket er i tre og har 70 plasser.

## Eksterne lenker
*
Øvretana kapell

**Øvretana kapell** er en åttekantet kirke fra 1956 i Seida i Tana kommune, Finnmark fylke.

Byggverket er i tre og har 150 plasser. Arkitekter var Trond Dancke og Inge Fred Dervo.

Det er kirkegård ved kapellet, som ligger like inntil fylkesvei 890.

## Litteratur
* 

## Eksterne lenker
*
Polmak kirke

**Polmak kirke** er en langkirke fra 1853 i Polmak i Tana.

Byggverket er i tre og har 180 sitteplasser. Den ble sannsynligvis oppført etter tegninger utført lokalt og med bemerkninger fra Johan Henrik Nebelong. Kongelig resolusjon ble gitt i 1847 til å bygge kirke i Polmak. Den ble innviet 27. mars 1853 av prost Søren Christian Sommerfelt.

Kirken er langstrakt og satt sammen av fire deler, hvorav midtpartiet som inneholder skipet og koret er den eldste.

Kirken var blitt slitt og i dårlig forfatning etter andre verdenskrig. I samarbeid med Riksantikvaren sto Trond Dancke for en utvidelse og restaurering av bygningen i 1959. Inngangspartiet ble fornyet og kirkeskipet forlenget. Den fikk også et galleri.

## Referanser


## Litteratur
* 

## Eksterne lenker
*
Tana kirke

**Tana kirke** er en langkirke fra 1964 på Rustefjelbma i Tana kommune i Finnmark fylke.

Tana kirke ble tegnet av arkitekt Esben Poulsson og vigslet i 1964. Byggverket er i tre og har 300 plasser. Kirken har en 26 meter høy frittstående klokkestøpul, og takene er tekket med altaskifer. Altertavla er malt av Terje Grøstad.

Stedet er et velkjent turistmål. Adkomst er via fylkesvei 98 og fylkesvei 8080.

## Krigsminnesmerket «Muitu»
Den 24. oktober 2014 ble krigsminnesmerket «Muitu» (norsk: «Erindring») avduket ved Tana kirke. Minnesmerket er laget av den samiske kunstneren Annelise Josefsen, som fikk oppdraget av Tana historielag. Det er reist til minne om den tyske okkupasjonsmaktens overgrep under 2. verdenskrig, da alle hus ble brent ned og befolkningen tvangsevakuert eller drevet på flukt, og den påfølgende frigjøringen høsten 1944.

## Referanser


## Eksterne lenker
* 
*
Nikka Vonens Pigeinstitutt

**Nikka Vonens Pigeinstitutt** grunnlagt i 1871 på gården Steia i Dale i Sunnfjord av Nikoline (Nikka) Vonen.  
 
Undervisningen omfattet engelsk, tysk, historie, norsk, musikk, religion og matematikk. Fritiden ble brukt til lek og dans.

## Bygninger

*Hovedhuset var stort og hadde mange rom, men søknaden til skolen var så stor at den måtte utvides i 1875. Det ble da bygd en egen skolebygning.
*Vaskehuset ble bygd omkring 1880. Huset ble bygd som vaskehus for skolen. Fra huset gikk det ei steintrapp ned til elva. Klærne ble hengt over elven på en stokk. I huset var det grue og bryggekjele til koking av kledene.

## Lærere
*Thora Wettergren

## Kilder
*NRK.no – Fylkesleksikon
Vestre Jakobselv kirke

**Vestre Jakobselv kirke** er en kirke konstruert i en rektangulær form, fra 1940 i Vestre Jakobselv i Vadsø kommune.
Kirken er i tre og har 90 plasser.

Adkomst til stedet som er et velkjent turistmål er via E75. Kjørende fra vest tar man av til venstre 100 m øst for Vestre Jakobselv Bru inn på Bygdeveien. I krysset er det blant annet skiltet med campingplass til venstre. Kirka ligger rett etter krysset på østsiden av vegen (høyre side når man har tatt av i krysset med E75). Når man kommer fra øst (fra Vadsø) tar man av til høyre i samme kryss, som kommer rett etter busslommer på begge sider av E75.

## Referanser


## Eksterne lenker
* 
* Arkitekturguide for Nord-Norge og Svalbard
* 
*  Kirker i Norge  (*Kirchen in Norwegen*)
Vestertana kirke

**Vestertana kirke** er en langkirke fra 1980 i Tana kommune, Finnmark fylke.

Byggverket er i tre.

## Litteratur
* 

## Eksterne lenker
* 
*
Kiberg bedehuskapell

**Kiberg bedehuskapell** er et kapell fra 1924 i Vardø kommune, Finnmark fylke.

Byggverket er i tre og har 65 plasser.

## Eksterne lenker
* Simen Bjørgen: Det lønner seg å ta vare på kulturminner (iFinnmark, 13. juli 2017)
* Kiberg bedehus i Digitalt museum
* Historien om altertavlen i Kiberg bedehuskapell (Finnmarkshilsen)
* Arkivverket: Prestegjeld og sogn i Finnmark
Vardø kirke

**Vardø kirke** er en langkirke fra 1958 i Vardø. Kirken som er et markant innslag i bybildet ble tegnet av arkitekt Eyvind Moestue og er bevisst lagt slik at den passer inn i gatebildet, med en gate som ender opp i kirkens hoveddør. Kirken er den fjerde kirken som står i Vardø, og ble reist etter at den forrige kirken fra 1869 brant ned som følge av under tvangsevakueringen og nedbrenningen av Finnmark under andre verdenskrig i 1944. Kirken ble innviet 5. oktober 1958.

## Inventar

;Alterbilde
Alterbildet er et keramisk arbeid laget av Margrethe og Jens von der Lippe.

;Gammelt alterbilde
I kirken finner man det gamle alterbildet fra 1895. Dette har tittelen «Det er full-bragt» og er malt av Axel Ender.  

;Døpefonten
Døpefonten ble teget av arkitekten.

;Minnetavle
Under galleriet henger en gammel minnetavle fra 1647.

;«Russekors»
Bakerst i kirken henger et russisk kors fra rundt 1900.

;Messehagel
Kirken har en messehagel fra 1714, kanskje fra den andre kirken som stod i Vardø.

;Orgel
Orgelet er lagd av J. H. Jørgensen i 1957.

## Tidligere kirker
Den første kirken i Vardø ble bygd i 1307 og var den første kirken i Finnmark. Kirken ble bygd omtrent samtidig som Vardøhus festning ble anlagt og lå trolig rundt dagens plassering for kirken. Kirken stod i 404 år fram til den ble revet i 1711. Ny kirke ble innviet i 1714. Denne ble etterhvert flyttet og materialene som var brukt til kirke ble benyttet til boliger i stedet. I 1869 stod en ny kirke klar. Denne var nesten identisk med en kirke bygd i Vadsø noen år tidligere. Kirken ble først skadet under krigen, før den ble brent ned i 1944. Mesteparten av inventaret forsvant, men noe ble reddet ut.

File:Gamle Vardoe kyrkje Wilse.jpeg|Vardø kirke fra 1869 ble tegnet av Chr. H. Grosch. Den ble brent av tyskerne under andre verdenskrig i 1944.
File:Vardø Church.jpg|Dagens Vardø kirke ble tegnet av Eyvind Moestue og stod ferdig i 1958. 


## Referanser


## Litteratur
**Vardø kirke Anno 1958*, informasjonsbrosjyre fra kirken

## Eksterne lenker
* 
* Vardø kirke i Arkitekturguide for Nord-Norge og Svalbard
* 
*  Vardø kirkelige fellesråd
*  Kirker i Norge  (*Kirchen in Norwegen*)
Alvdal kirke

**Alvdal kirke** er en langkirke fra 1861 i Alvdal kommune, Innlandet fylke. Byggverket er i tre og har 450 plasser.

Den første kirka man har kjennskap til i Alvdal, var St. Nicolai kirke, som ble innviet av biskop Ole Bårdsen Dopp i 1639, men det antas at det har vært kirke i bygda siden 11-1200-tallet. Dagens kirke er en trekirke som ble tegnet av arkitekten Christian H. Grosch, bygd i perioden 1855-61 og innviet 12. oktober 1861. Altertavla er malt i 1883 av nordmannen Carl Fridtjof Smith i München. Kirken har to klokker som er støpt i henholdsvis 1740 og 1778.

## Referanser


## Litteratur
* 
* 

## Eksterne lenker
* 
* 
* «Alvdal kirke» på Lokalhistoriewiki
Deset kirke

**Deset kirke** er en langkirke fra 1867. Kirken ligger på Deset i Åmot kommune, Innlandet fylke.

Byggverket er i tømmer og har 140 plasser.

## Litteratur
* 

## Referanser


## Eksterne lenker
* 
* Åmot kommune
*
Nordre Osen gamle kirke

**Nordre Osen gamle kirke** er en korskirke fra 1777 i Åmot kommune, Innlandet fylke. Byggverket er i tømmer og har 150 sitteplasser.

Kirken ble etterhvert for liten og trekkfull; da kirken ble bygd bodde det 100-120 mennesker i Osen, mens det rundt år 1900 hadde vokst til ca. 700. Det ble derfor besluttet å bygge en ny kirke. I 1923 ble Nordre Osen nye kirke innviet, men den gamle kirken ble ikke revet, og er i dag fredet.

Den er egentlig en korskirke, men proporsjonene er ikke typiske for denne kirketypen, blant annet er tverrskipsarmene svært korte. Det er ikke orgel i kirken, og kirkebenkene står i amfiform, med gårdsnavn på dørene, som viser at det var rangforskjeller her da disse ble satt opp i 1803. Altertavlen og prekestolen er utskåret av Laurits Larsen i 1674; de stod først i St. Michaelskirken i Stor-Elvdal, men ble flyttet til Åmot kirke i 1743, og deretter til Nordre Osen gamle kirke.

## Referanser


## Litteratur
* 
* 
* 

## Eksterne lenker
* 
* Åmot kommune: Kirkene i Åmot
*